Derde keer toe nié skeepsreg vir Moyo | Netwerk24
Deur Elvira Wood en William Horne 25 September 2019 09:17
Peter Moyo, afgedankte uitvoerende hoof van Old Mutual, het Woensdag wéér by die werk opgedaag.
Dit is die derde keer dat hy gaan probeer om terug te keer werk toe.
Dit volg nadat Old Mutual hom reeds twee keer afgedank het.
Heidi Giokos van eNCA twiet vroegoggend dat Moyo net na 08:00 by Old Mutual se kantore in Sandton opgedaag het.
#PeterMoyo has arrived. He is in the building. This is the third time he attempts to take office as CEO of Old Mutual. pic.twitter.com/8034wVBTVC
Dit is ondanks Old Mutual wat herhaaldelik bevestig het dat sy tweede afdanking van Moyo op 21 Augustus steeds van toepassing is.
Old Mutual sê egter Moyo is nie welkom om terug te kom werk toe nie en het hom wéér die deur gewys.
Mabuza sê Woensdagoggend hulle gaan nou moontlik die balju moet kry om saam met hulle te kom om Old Mutual te oortuig om Moyo weer by die werk toe te laat.